Poštovani roditelji,

u školskoj godini 2025./2026. u uporabi će biti: udžbenici iz Kataloga odobrenih udžbenika za osnovnu školu za šk. god. 2025./2026..

Svi učenici dobivaju od MZO-a besplatne udžbenike za sve redovne i izborne predmete. Sukladno članku 14. Zakona o udžbenicima i drugim obrazovnim materijalima za osnovnu i srednju školu (Narodne novine, broj 116/2018.) sredstva za nabavu udžbenika za obvezne i izborne nastavne predmete učenicima osnovnih škola osigurana su u Državnome proračunu. Udžbenici nabavljeni sredstvima Državnoga proračuna vlasništvo su škole, a postupanje s njima je regulirano Naputkom o načinu uporabe, vraćanja i obnavljanja udžbenika i drugih obrazovnih materijala financiranih sredstvima iz Državnoga proračuna (Narodne novine, broj 46/2019.).

Nabava besplatnih radnih bilježnica ovisi o proračunu Osnivača ( Grad Zadar). Detaljne upute o načinu nabavi istih bit će objavljene na mrežnim stranicama Škole.

U privitku obavijesti je popis ostalih obrazovnih materijala koje roditelji sami financiraju.

Način podjele udžbenika i drugih obrazovnih materijala te potpisivanje Izjave o prihvaćanju obveze vraćanja udžbenika bit će dogovore prvog nastavnog dana.

Molimo roditelje učenika sa područja Poljica, Dračevca Ninskog i Žerave da u svojim općinama provjere što će im te općine besplatno nabaviti.

Napomena za roditelje učenika koji će u šk. god. 2025.-2026. pohađati 1. razred

* Svi udžbenici su za učenike naručeni te ćete ih moći preuzeti prvog nastavnog dana.